**Husz János**

Kamarai tagunk 1998-tól

05-0653

Okleveles gépészmérnök

Született: Kéked, 1947.10.02.

Szerencsi lakos

A miskolci Nehézipari Műszaki Egyetem Gépészmérnöki Karán gépgyártástechnológiai szakon végzett. Ugyanitt 1984-ben hegesztő szakmérnöki diplomát is szerzett.

A Borsod-Abaúj-Zemplén megyei Tanácsi Építőipari Vállalatnál helyezkedett el, ahol emelőgépekkel foglalkozott. Emelőgép - ügyintézői munkakörben dolgozott közel 20 éven keresztül a Szerencsi Cukorgyárban 1977-től.

1997-ben a Budapesti Műszaki Egyetemen az Országos Munkavédelmi Képző és Továbbképző Központtól munkavédelmi okleveles szakmérnöki diplomát kapott. 1995-ben kapta az emelőgép-szakértő jogosultságot is. Ezt követően is a Szerencsi Cukorgyárnál látott el munkabiztonsági vezetői feladatokat. A Szerencsi Cukorgyártól 2005. februárjában munkavédelmi vezetőként nyugdíjba vonult, azóta egyéni vállalkozóként végzi a szaktevékenységét.

A BOMEK-ben 1998-ban ipari szakértői szakterületen 4 rész-szakterületen kapott szakértői jogosultságot, melyeket bővített 2001-ben hegesztési szakértői, 2003-ban 3 munkabiztonsági szakterülettel.

Jelenleg a Munkabiztonsági Tagozathoz besorolt 6 rész-szakterületen van élő szakértői jogosultsága.